अटल-आडवाणी की इस जोड़ी के बारे में लालकृष्ण आडवाणी की पत्नी कमला आडवाणी के संस्मरणों से और जानकारी मिलती है। अटल बिहारी वाजपेयी आजीवन अविवाहित रहे वहीं लालकृष्ण आडवाणी ने कमला आडवाणी से विवाह किया। कमला आडवाणी शादी से पहले नॉनवेज खा लेती थीं पर आडवाणी से विवाह के बाद पूरी तरह शाकाहारी हो गईं इसलिए अटल जी उनके हाथ के बने नॉनवेज व्यंजन नहीं खा सके। पर कमला अटल जी के लिए सिंधी कढ़ी और खीर जरूर बनाती थीं जो अटल जी को काफी पसंद थे।